L’Aula de Narratives de la Universitat de València inicia la seua programació amb una tertúlia sobre 'Presentes', l’última novel·la de Paco Cerdà

## L’Aula de Narratives de la Universitat de València inicia la seua programació amb una tertúlia sobre 'Presentes', l’última novel·la de Paco Cerdà

Paco Cerdà. Copyright Jeosm.

L’Aula de Narratives de la Universitat de València comença la seua programació d’enguany amb una tertúlia literària sobre l’última novel·la de l’escriptor i periodista valencià Paco Cerdà (Genovés, 1985): Presentes (Alfaguara, 2024), que tindrà lloc el dimarts 17 de setembre a l’Aula Magna del Centre Cultural de la Nau, a les 19 hores. Hi participaran, a més de l’autor, Purificació Mascarell, escriptora i professora de Teoria de la Literatura, Literatura Comparada i Estudis Culturals de la UV, i la catedràtica Cristina García Pascual, responsable de l’Aula de Narratives de la UV.

El Centre Cultural de la Nau es converteix en l’escenari elegit per a la presentació oficial a València d’una de les obres més esperades de la temporada. *Presentes*, a través d’onze dies clau de 1939, narra l’auge de la megalomania feixista a Espanya i contraposa aquesta amb les petites vides dels qui somiaren i defensaren els seus ideals pagant un alt preu amb la repressió. Amb aquest llibre **Cerdà** es consolida com un dels grans escriptors de la seua generació en el camp de la no ficció i entra en el prestigiós catàleg d’Alfaguara.

L’obra aborda un dels episodis més significatius de la història contemporània d’Espanya que combina el rigor periodístic amb una prosa literària d’alt nivell. Com assenyala l’escriptora i periodista **Elvira Lindo**: “Con el pulso de un cronista, la precisión de un investigador y la destreza de un novelista, **Paco Cerdà** emprende una ambiciosa empresa: narrar la llegada de la Segunda República desde la perspectiva tanto de quienes la anhelaban como de quienes la temían. El resultado es una narración trepidante y apasionada.”

**Programació de l’Aula de Narratives 2024**

Després de la tertúlia amb **Paco Cerdà**, la programació de l’Aula de Narratives de la UV s’intensifica en octubre amb diferents activitats al Centre Cultural de la Nau. El dimecres dia 3, l’escriptora **Elvira Lindo** serà la protagonista de la tertúlia *Univers Lindo. Vin-i-cinc anys d’una novel·lista*, en la qual repassarà la seua carrera literària des d’*El otro barrio* fins a *En la boca del lobo*.

El 22 d’octubre, **Màxim Huerta** acompanyarà l’escriptor i periodista **Juanjo Braulio** per parlar sobre la seua novel·la *En el nombre de Borgia*, una obra d’intriga històrica sobre l’extraordinària vida i el cruel final de Cèsar Borgia.

El 24 d’octubre, **Martí Domínguez**, director de la revista Mètode, s’unirà a **Maxime-Henri Rousseau**, director de l’Institut Français de València, i a **Adela Cortijo**, directora del Servei Universitari de Cultura, en la tertúlia *Continua vigent Voltaire en l’era de la intel·ligència artificial?*

Finalment, el 30 d’octubre, el filòsof i assagista **Javier Gomá** i el periodista **Pedro Vallín** tancaran el mes amb la trobada *Veritats penúltimes*, com el llibre amb el qual aquests dos amics de professions diferents reflexionen sobre l’estat del món d’avui.

El 13 de novembre, a l’Aula Magna, en una conferència amb el títol *Kafka i les ombres que s’apoderen d’Europa*, el catedràtic de filosofia del dret **Javier de Lucas** analitzarà i revisarà algunes qüestions de la nostra actualitat a través de l’obra del genial escriptor txec.

El 26 de novembre, **Sabina Blanca** presentarà la seua novel·la familiar *El celo*, en el marc del cicle de dones creadores de la UV.

Finalment, el 12 de desembre, **Raúl Quinto**, guanyador del Premi Nacional de la Crítica, clausurarà la programació de l’Aula de Narratives de 2024 amb la presentació de la novel·la històrica *Martinete del rey sombra*, una exploració poètica i literària aclamada per la crítica.

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar